**Magyar Nemzeti Levéltár**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Magyar Nemzeti Levéltár**

**Magánlevéltárak és Gyűjtemények Főosztálya  
  
segédlevéltáros**

munkakör betöltésére.

**A közalkalmazotti jogviszony időtartama:**

határozott idejű közalkalmazotti jogviszony 2019.08.01. – 2022.09.30.

**Foglalkoztatás jellege:**

Teljes munkaidő

**A munkavégzés helye:**

1014 Budapest, Bécsi kapu tér 2-4.

**A munkakörbe tartozó, illetve a vezetői megbízással járó lényeges feladatok:**

A köziratokról, a közlevéltárakról és a magánlevéltári anyag védelméről szóló 1995. évi LXVI. törvény meghatározott feladatok elvégzése, kiemelten a Mikrofilmtár és a Hungarika-kataszter levéltári nyilvántartásának szakszerű vezetése, az MNL mikrofilmcsere egyezményeivel kapcsolatos feladatokban való részvétel, a külföldön őrzött magyar vonatkozású levéltári anyag feltárásában, nyilvántartásában és gyűjtésében, illetve az ezzel kapcsolatos ügyintézésben való részvétel, az MNL OL anyakönyvi-másolatgyűjteményével kapcsolatos feladatokban való közreműködés, a Mikrofilmtárba beosztott kezelő(k) munkájának irányítása.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Szakirányú egyetemi végzettség (történelem vagy levéltár szak).
* Magyar állampolgárság, büntetlen előélet, cselekvőképesség.
* Felhasználói szintű MS Office (irodai alkalmazások).

**A pályázat elbírálásánál előnyt jelent:**

- levéltárban szerzett gyakorlat, akár közalkalmazottként, akár közfoglalkoztatás keretében.

- angol, francia, német, román, szlovák, latin nyelvek ismerete.

**A pályázat részeként benyújtandó iratok, igazolások:**

* Végzettséget, szakképzettséget igazoló tanúsítványok, bizonyítványok.
* Szakmai önéletrajz.
* Erkölcsi bizonyítvány.
* Hozzájáruló nyilatkozat a személyes adatok pályázati eljárással összefüggésben szükséges kezeléséhez.

**A munkakör betölthetőségének időpontja:**

A munkakör 2019. augusztus 01-től betölthető.

**A pályázat benyújtásának határideje:** 2019. július 21.

**A pályázatok benyújtásának módja:**

      Postai úton, a pályázatnak a Magyar Nemzeti Levéltár, Magánlevéltárak és Gyűjtemények Főosztály címére történő megküldésével (1014 Budapest, Bécsi kapu tér 2-4.). Kérjük a borítékon feltüntetni a pályázati adatbázisban szereplő azonosító számot: 13/813-1/2019., valamint a munkakör megnevezését: segédlevéltáros.

**vagy**

Elektronikus úton Laczlavik György főosztályvezető részére az [allaspalyazat@mnl.gov.hu](mailto:allaspalyazat@mnl.gov.hu) e-mail címen keresztül.

**A munkáltatóval kapcsolatos egyéb lényeges információ:**

A közalkalmazotti jogviszony 4 hónap próbaidő kikötésével tölthető be.

A munkáltató azt a pályázatot tekinti érdemben elbírálhatónak, amelyhez a pályázati feltételként megjelölt összes csatolmány benyújtásra kerül.

A Magyar Nemzeti Levéltár, mint álláspályázatot hirdető a közalkalmazottak jogállásáról szóló 1992. évi XXXIII. törvény 20/A. §-ban foglaltak szerint az álláspályázati jelentkezés keretében benyújtott személyes adatokat a pályázat elbírálásáig kezeli. A Magyar Nemzeti Levéltár munkatársai és vezetői munkaköri feladatuk, illetve vezetői megbízatásuk ellátásával összefüggésben, az ahhoz szükséges mértékben a személyes adataihoz hozzáférhetnek, azokat kezelhetik.

Az MNL adatkezelési tájékoztatóját az álláspályázatra jelentkezés keretében megküldött személyes adatai kezeléséről és a hozzájárulási nyilatkozatot az alábbi linken érheti el: [http://mnl.gov.hu/mnl/allaspalyazatok](http://mnl.gov.hu/mnl/allaspalyazatok*).

**A pályázat elbírálásának határideje:** 2019. július 29.

**A pályázati kiírás további közzétételének helye, ideje:**

         www.mnl.gov.hu – 2019. július 01.

**A KÖZIGÁLLÁS publikálási időpontja: 2019. július 05.**

A pályázati kiírás közzétevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.